kardosdrur/scandi-wiki huggingface dataset:
Salzhemmendorf

Salzhemmendorf er en by og kommune i det centrale Tyskland, beliggende under Landkreis Hameln-Pyrmont i delstaten Niedersachsen. Den ligger omkring 20 km øst for Hameln og 31 km vest for Hildesheim og er beliggende ved Bundesstraße 1. Salzhemmendorf er en anerkendt kurby med saltbade.

Geografi 
Kommunen ligger i landskabet Leinebergland, i den østlige del af Naturpark Weserbergland Schaumburg-Hameln og er hovedsageligt præget af højderyggene Ith i vest, Osterwald mod nord og Thüster Berg mod øst. Leine-bifloden Saale, løber gennem kommunen.

Salzhemmendorf består (ud over hovedbyen) af landsbyerne og bebyggelserne
 Ahrenfeld
 Benstorf
 Hemmendorf
 Lauenstein
 Levedagsen
 Ockensen
 Oldendorf
 Osterwald
 Thüste
 Wallensen.

Disse elleve tidligere selvstændige kommuner blev lagt sammen ved områdereformen i 1973.

Nabokommuner 
Kommunen grænser (med uret) op til kommunerne Coppenbrügge (Landkreis Hameln-Pyrmont), Springe (Region Hannover), Elze, Samtgemeinde Gronau (Leine), Samtgemeinde Duingen (alle i Landkreis Hildesheim), Samtgemeinde Eschershausen-Stadtoldendorf og Samtgemeinde Bodenwerder-Polle (begge i Landkreis Holzminden).

Eksterne kilder og henvisninger 

Byer i Niedersachsen
Byer i Kreis Hameln-Pyrmont
Kommuner i Niedersachsen
Steregusjij-klassen

Steregusjij-klassen ( стерегущий – årvågen) er krigsskibsklasse designet af Almaz Centrale marinedesignbureau og er kendt under projektnavnet 2038.0 (eller 20380) i Ruslands flåde. Det er flådens nyeste korvetklasse. En forbedret version, omtalt som Projekt 20385 er også under konstruktion.

Byggeprogram 
Som større multirollekorvetter er planen at de skal erstatte de aldrende korvetter af Grisha-klassen. De første tre skibe bliver bygget på Severnaja-værftet i Sankt Petersborg. Yderligere tre skibe bliver bygget i Komsomolsk. Den denne udgave har udskiftet sit Kashtan CIWS med 32 styk 9M100 luftforsvarsmissiler på fordækket. Der er også udviklet en eksportversion benævnt Projekt 20382 Tigr. Skibene af den forbedrede version, Projekt 20385, bliver udrustet med Kalibr krydsermissiler, den første enhed blev køllagt den 26. maj 2011.

Den russiske flåde har offentliggjort at man forventer at bygge mindst 30 skibe i klassen til brug i landets fire flåder.

Skrog 
Skibene er bygget af står med en overbygning af komposit og en bulbstævn. Klassen er delt op i ni vandtætte sektioner og skibets operationsrum og bro er bygget sammen. Klassen er forberedt til otte SS-N-25 Switchblade missiler.

Operativt 
Steregusjij påbegyndte sine søprøver i november 2006 og hejste kommando under Østersøflåden den 14. november 2007. Det andet skib i klassen, Soobrazitenlnyj, blev søsat den 31. marts 2010 og forventes at indgå i flådens tal den 31. juli 2011.

Skibe i klassen

Referencer

Kilder 
 Jane's Fighting Ships 2008 (Digital version)

Henvisninger 
 warfare.ru: Steregusjij-klassen 
 globalsecurity.org: Steregusjij-klassen 
 deagel.com: Projekt 20380 
 blacksnacks13.spaces.live.com: Modernisering af den russiske flåde 
 russian-ships.info: Komplet skibsliste 
 freerepublic.com: Russia set to float out 2nd stealth corvette 

Krigsskibe fra Rusland
Korvetter
Konfrontationsmodernisme

Konfrontationsmodernisme er en særlig betegnelse for den danske modernistiske digtning i 1960’erne. Betegnelsen er navngivet efter Klaus Rifbjergs digtsamling Konfrontation, udgivet i 1960. Det sproglige billede udtrykker det enkelte menneskes møde med omverdenen i et sprængt og billedrigt sprog. Denne omverden præsenteres i en fragmenteret form, der overvælder den enkeltes sanser, i en sådan grad, at denne ligeså, fremstår fragmenteret. Hermed udtrykkes en eksistentiel erfaring af livet som kropsligt og konkret.

Konfrontationsmodernismen er en del af kulturradikalismen.

Eksterne henvisninger 

 Leksikon. Andreasen, Brian m.fl.: I: LitteraturDK. 1. udg. L&R Uddannelse, 2009. side 323. (Afsnit i bog). 

Modernisme
Poesi
Asiatisk citrustræbuk

Asiatisk citrustræbuk (Anoplophora chinensis) er en bille fra familien træbukke, der lever i Japan, Kina og Korea, hvor den er et skadedyr, der laver alvorlige skader på træer.

Levevis 
En huncitrustræbuk kan lægge op til 200 æg efter parring og hvert æg bliver placeret hver sit sted i barken på et træ. Når larverne kommer ud af æggene, gnaver de sig ind i træet og laver en tunnel hvor de kan forpuppe sig (blive til biller). Det tager mellem 12 til 18 måneder fra et æg er lagt til det bliver til en voksen bille, der selv kan formere sig.

Dansk fund 
Den 11. juni 2011 blev der fundet en citrustræbuk i Danmark, fra et ahorntræ importeret fra Kina.

Galleri

Kilder 

Invasive arter
Træbukke
Skadedyr
Vinkelmåler

I geometri er en vinkelmåler et cirkulært eller halvcirkulært måleinstrument til at måle en vinkel eller cirkel. Den anvendte måleenhed er typisk grader, men også være nygrader eller radianer og i så fald bør de angives som sådan.

Nogle vinkelmålere er simple halv-diske; denne type har eksisteret siden antikken.

Galleri

Se også 
 Goniometer
 Inclinometer
 Birkhoff's aksiomer

Kilder/referencer

Eksterne henvisninger 

 
 More printable protractors
 How to measure angles with a protractor An interactive animation
 How to draw angles with a protractor An interactive animation
 Angle definition pages with interactive applets that are also useful in a classroom setting. Math Open Reference

Geometri
Navigation
Måleinstrumenter
Måler
Filippinernes fodboldlandshold

Filippinernes fodboldlandshold er det nationale fodboldhold i Filippinerne og repræsenterer landet i international fodbold. Holdet styres af den filippinske fodboldforbund (PFF), det styrende organ i fodbold i Filippinerne.
På trods af at den ældste landshold i Asien, har Filippinerne aldrig haft nogen betydelig succes på den internationale scene og har aldrig kvalificeret sig til AFC Asian Cup eller FIFA World Cup. Men de havde en hvis succes i sine tidlige år mellem 1913 og 1934 i Far Eastern Championship Games.

Fodboldlandshold
Fodbold i Filippinerne
Rotorfly

Et rotorfly er et luftfartøj som anvender aerodynamisk opdrift genereret af vinger, kaldet rotorblade, som drejer omkring en mast. Adskillige rotorblade monteret på en enkelt mast kaldes en rotor. International Civil Aviation Organization (ICAO) definerer et rotorfly som "flystøttet af reaktionen af luft på en eller flere rotorer". 
Rotorfly omfatter generelt de luftfartøjer hvor en flere rotorer er nødvendig for at yde dynamisk opdrift under hele flyvningen, såsom:
 Helikopter
 Autogyro
 Gyrodyne
 Quadrokopter
 Multikoptere:
 Hexakopter
Rotorflyhybrider kan også omfatte yderligere fremdriftsmotorer eller propeller og statiske opdriftsflade vinger.

Se også
 VTOL
 Tiltrotor
 Tiltvinge

Kilder/referencer

Eksterne henvisninger
 American Helicopter Society
 American Helicopter Society, Philadelphia Chapter
The Right Honourable

The Right Honourable (forkortet The Rt. Hon.) er en titulatur, som traditionelt er blevet anvendt i Storbritannien samt i Canada, Australien, New Zealand og andre Commonwealth lande.

Anvendelse 
Følgende personer må anvende titlen: 
 Medlemmer af det britiske statsråd (Privy Council) 
 Medlemmer af Privy council livstidsudpeges af den britiske monark efter forslag fra premierministeren. Sædvanligvis udpeges alle medlemmer af kabinettet (regeringens koordinationsudvalg, som teknisk set er et udvalg under Privy Council) samt andre højtrangerende ministre og oppositionens ledere. Privy council består således af alle nuværende og tidligere medlemmer af kabinettet, bortset fra dem, som har taget deres afsked herfra.
 baroner, viscounter og jarler samt deres hustruer.
 Marquesser er "The Most Honourable" og hertuger er "The Most Noble" eller "His Grace" og hvis de er medlem af Privy Counsel beholder de disse finere tiltaleformer. Skotske feudale baroner og lairds kaldes "The Much Honoured".

For at adskille de adelige fra medlemmerne af Privy Council sættes der somme tider PC efter navnet.

Hertil kommer at nogle personer må bruge titulaturen i forbindelse med deres embede. Dvs. at titulaturen tilføjes embedet ikke personen f.eks. the Rt. Hon. Lord Mayor of London
 borgmestrene i London, Cardiff, Belfast og York samt Melbourne, Sydney, Perth, Adelaide, Brisbane og Hobart i Australien foruden lord provosterne i Edinburgh og Glasgow i Skotland.
 Indehaverne af forskellige poster i Canada – herunder generalguvernøren, premierministeren og justitsministeren. 
 Indehaverne af forskellige poster i New Zealand – herunder generalguvernøren, premierministeren og parlamentsformanden
 Formændene for London County Council fik lov at bruge titlen i 1935, og det samme var tilfældet for formanden for Greater London Council, som efterfulgte LCC i 1965. Posten blev afskaffet i 1986.

Anvendelsen af titulaturen 
Titulaturen anvendes normalt kun uden på konvolutter og andre skrevne dokumenter. 

I det britiske underhus omtaler medlemmerne hinanden som "the honourable member for ..." eller "the right honourable member for ..." alt efter om de er medlem af Privy Council. Medlemmerne omtaler som regel medlemmer fra deres eget parti som "My (right) honourable friend" og de fra andre partier som "the (right) honourable lady / gentleman"

Når en gift kvinde får denne tiltaleform bruger hun sit eget navn. Så da Margaret Thatcher blev medlem af Privy Council ændrede hendes tiltaleform sig fra "Mrs Denis Thatcher" til "The Right Honourable Margaret Thatcher".

Ærede (The Honourable) 
I stedet for formen "The Right Honourable" bruges formen ærede (The Honourable) ofte i parlamenter og retssale. Tilsvarende kan en række engelske adelige tiltales "The Honourable".

Se også 
 Ærede

Henvisninger 

Titler
Lundebjerg Herred

Lundebjerg Herred (tysk Lundenbergharde) var et herred i det sydlige Nordfrisland i Sydslesvig. Herredet omfattede geografisk store dele af de nuværende halvøer Nordstrand og Ejdersted. 

Lundebjerg Herred er nævnt i Kong Valdemars Jordebog fra 1231 som Lundæbyarghæreth sat til 12 mark rent sølv.
Ved stormfloden i 1362 (den store manddrukning) blev herredet delt i en sydlig og nordlig del. I 1593 blev resterne af herredet lagt til Edoms Herred. De nord for Heverstrømmen liggende byer skiftede til Edoms Herred og sank i havet ved stormfloden 1634. Også den syd for Heverstrømmen liggende by Lundebjerg blev offer for bølgerne. Landsbyen Simonsberg sydvest for Husum findes derimod stadig.

Herrederne på Strand blev også kaldt Femherrederne eller Strandherrederne og tilhørte de frisiske Utlande.

Noter

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873

Nordfrisland
Herreder i Sydslesvig
Quadrokopter

En quadrotor eller quadrokopter er et luftfartøj, som får dynamisk opdrift og drives frem af 4 rotorer. Quadrokoptere klassificeres som rotorfly, i modsætning til fastvingede flyvemaskiner, fordi deres opdrift fås fra de 4 rotorer. De kan også klassificeres som helikoptere, men til forskel fra almindelige helikoptere, anvender quadrokoptere fast-vinklede blade, hvis rotor-pitch (hældning i forhold til akslen) ikke ændrer sig, når bladene drejer rundt om masten. Styring af fartøjsbevægelse kan opnås ved at variere hver rotors hastighed i forhold til de andres og dermed fås fremdrift og opdrift.

Der er to generationer af quadrokopter-design. Den første generation af quadrokoptere blev designet til at bære en eller flere passagerer. Disse fartøjer var blandt de første vellykkede tungere-end-luft VTOL-fartøjer.
Men de tidlige prototyper led af dårlig ydelse,
og senere prototyper krævede for meget pilotarbejde, grundet for dårlig stabilitet.

Den nyere generation af quadrokoptere bliver almindeligvis designet til at være UAV. Disse luftfartøjer anvender et elektronisk styresystem og elektroniske sensorer til at stabilisere luftfartøjet. Med deres lille størrelse og lette manøvrering kan disse quadrokoptere flyves indendørs såvel som udendørs.

Grundet quadrokopteres lette konstruktion og styring, bliver quadrokopter-luftfartøjer ofte anvendt til amatør-modelluftfartøj-projekter.

AeroVelo Atlas er en menneskedrevet helikopter med fire rotorer, der blev udviklet for at deltage i Igor I. Sikorsky Human Powered Helicopter Competition. Den 13. juni 2013, blev den den første til at opfylde målet i konkurrencen og vandt dermed præmien.

Andet 
Små quadrokopter-luftfartøjer produceres også kommercielt og til militære formål såsom observation.

Kilder/referencer

Eksterne henvisninger 

 Sammenligningstabel: multicopter.org wiki 
 Video: Quadrokopter GAUI 330X-500MD monteret på et helikopterskrog
 Dansk anmeldelse: Sejeste smartphone-app: Fjernstyr din egen helikopter-drone
 Video: Echo in Concert (A Happy Quadrotor New Year!)

Rotorfly
Erik Fredriksson

Erik Fredriksson (født 13. februar 1943) er en tidligere fodbolddommer fra Sverige. Han dømte internationalt under det internationale fodboldforbund, FIFA, fra 1974 til 1991.
Han dømte finalen i Mesterholdenes Europa Cup i 1984 mellem Liverpool FC og Roma. En kamp som Liverpool vandt efter straffesparkskonkurrence.

Karriere

VM 1990 
   –   2-0 (gruppespil).

EM 1988 
   –   1-0 (gruppespil).

VM 1986 
   –   1-1 (gruppespil).
   –   3-4 (ottendedelsfinale).

EM 1984 
   –   2-0 (gruppespil).

Kampe med danske hold 
 Den 24. september 1986: Venskabskamp:  –  0-2.

Se også 
Liste over fodbolddommere der har dømt Champions League-finalen

Referencer 
 Biografi  worldreferee.com, hentet 12. juni 2011 
 Kampoversigt  worldreferee.com, hentet 12. juni 2011 

Fodbolddommere fra Sverige
Dommere i VM i fodbold 1982
Dommere i VM i fodbold 1986
Dommere i VM i fodbold 1990
Sekvensering

Sekvensering eller sekventering har flere betydninger:
 Sekvensering (musik)
 Sekvensering (inddeling)
 DNA-sekvensering

en:Sequencing
fr:Séquençage
ja:シークエンス
pl:Sekwencjonowanie
vi:Xác định trình tự
Edoms Herred

Edoms Herred (tysk Edomsharde) var et herred i det sydlige Nordfrisland i Sydslesvig. Geografisk omfattede herredet den østlige del af den tidligere ø Strand. Store dele af herredets område udgør nu halvøen Nordstrand. Herredet grænsede mod nord til Beltring Herred og mod syd til Lundebjerg Herred. 

Den nordfrisiske handelsby Rungholt var Edoms Herred vigtigste lokalitet. Af andre landsbyer kan nævnes Stintebøl, Gaikebøl, Odenbøl, Evesbøl, Hersbøl og Buphever (en del hørte dog under Pelvormherred) samt kogen Trindermarsk. Stintebøl var herredskirken.

Herrederne på Strand blev også kaldt Femherrederne eller Strandherrederne, og tilhørte de frisiske Udlande. 

Edoms Herred er nævnt i Kong Valdemars Jordebog fra 1231 som Edomshæreth. Edoms Herred var sat til 120 mark rent sølv.

Noter

Litteratur 
 O. Nielsen: Liber Census Daniæ. Kong Valdemar den Andens Jordebog ; G.E.C. Gads forlag, København 1873

Eksterne henvisninger 
  Handel i Edoms Herred; Google-oversat fra tysk 

Nordfrisland
Herreder i Sydslesvig
BGI

BGI (kinesisk: 华大基因 pinyin: Huádà Jīyīn), kendt som Beijing Genomics Institute før 2008, er en af verdens førende organisationer inden for genomsekvensering. Det forventes at firmaet snart gennemfører mere end 15.000 menneskers genomer om året.

BGI kommer til at modtage 1,5 milliarder amerikanske dollars i funder over de næste 10 år fra China Development Bank.

BGI har fra 2011 engageret sig i Danmark, hvor de har placeret deres europæiske hovedkvarter. I et samarbejde med Aarhus Universitet, Københavns Universitet og Danmarks Tekniske Universitet har de et større sekvenseringsprojekt i støbeskeen, der skal kortlægge en standardpool for danskernes gener. BGI har i første omgang investeret 60 millioner kroner i projektet, mens højteknologifonden har postet 86 millioner i det.

Referencer 

Forskningsinstitutioner
Genetik
Organisationer fra Kina
Thom de Klerk

Thom de Klerk (Thomas Johannes Josephus) (10. maj 1912 i Haag – 13. oktober 1966 i Abcoude) var en nederlandsk fagottist, dobbeltrørbladsmager, underviser og dirigent. Thom de Klerk var den første solofagottist i Koninklijk Concertgebouworkest fra 1935 til hans død i 1966.

Biografi 
Thom de Klerk studerede ved Koninklijk Conservatorium Den Haag hos Jacq. Poons, en gammeldags underviser, der lod sine elever studere skalaer i timevis. I 1935 vandt Thom de Klerk som 23-årig stillingen som førstefagottist i Concertgebouworkest under Willem Mengelbergs ledelse.

Fagotbyggeri 
Lige efter anden verdenskrig blev de Klerk inviteret til at være konsulent hos den anerkendte instrumentbygger Cabart i Paris.

I 1950 opstartede Thom de Klerk sit eget fagotværksted; først på øverste etage i hans eget hjem i Amsterdam, men senere i et større lokale. Antallet af producerede fagotter forblev dog beskedent. Thom de Klerk havde mange talenter, men at være forretningsmand var ikke en af dem. Ret hurtigt, i 1952, gik fagotværkstedet konkurs.

Eksterne henvisninger 

 W. A. Mozart, Fagotkoncert i B-dur, KV 191 , Thom de Klerk og Wien Symfoniorkester, dirigeret af Bernard Paumgartner
 In the atelier of the Netherlands bassoon builder . Film snippet “Beeld en Geluid, the Netherlands”: Thom de Klerk, First bassoonist of the Royal Concertgebouw Orchestra, builds bassoons (Amsterdam).

Fagottister
Dirigenter fra Nederlandene
Anden store manddrukning

Den store stormflod, som hærgede hele vestkysten den 11. oktober 1634, kaldes for den anden store manddrukning. Det skønnes, at mellem 8.000 og 15.000 mennesker omkom denne nat. Store dele af landet stod under vand og store inddæmmede områder blev oversvømmet. I Ribe Domkirke kan højvandets højde ses markeret i en af domkirkens mure; vandet stod 1,7 meter over kirkegulvet. 

Værst gik det ud over Vadehavsbugten nord for Ejdersted (ved Ejderen). På øen Nordstrand (ud for Husum) skyllede havet gennem 44 diger. 6.000 af i alt 9.000 indbyggere druknede. Cirka 50.000 køer og heste døde alene på Nordstrand, og 19 af øens 22 kirker gik tabt.

Se også
 Den Store Manddrukning

Eksterne henvisninger
M.H. Nielsen: "Stormfloden 1634 og dens Virkninger paa Sønderjyllands Vestkyst" (Sønderjyske Aarbøger 1900; s. 253-292)
M.H. Nielsen: "Stormfloden 1634 og dens Virkninger paa Sønderjyllands Vestkyst" (Sønderjyske Aarbøger 1901; s. 57-103)
Historiske stormfloder 
 DANMARKS NATIONALPARKER -  Vadehavet – Superstormen 1634 
Ingeniøren, 30-10-2013  –  Superstormen  i 1634

Meteorologi
Vadehavet
Oversvømmelser
Begivenheder i 1634
Willem Mengelberg

Willem Mengelberg (født 28. marts 1871 i Utrecht, Holland, død 21. marts 1951 i Zuort, Schweiz) var en nederlandsk dirigent og komponist.

Mengelberg studerede klaver og komposition i Köln. I 1895 blev han leder for Concertgebouworkest i Amsterdam. Mengelberg virkede også en periode i USA; fra 1921 til 1930 var han dirigent for New York Philharmonic Orchestra.

Han var en ven af Gustav Mahler.

Under besættelsen af Nederlandene under anden verdenskrig samarbejdede han med tyskerne og gav koncerter for ledende nazister. Efter krigen blev han straffet med arbejdsforbud i seks år.

Eksterne henvisninger 

 Kort biografi med billeder
 Hør Mengelberg dirigere og læs hans biografi 
 Diskografi
 Optagelse af Bachs Matthæuspasion

Romantikkens komponister
Komponister fra Nederlandene
Dirigenter fra Nederlandene
Beltring Herred

Beltring Herred var et herred i middelalderens Nordfrisland i Sydslesvig. Geografisk omfattede herredet den nordlige del af den tidligere ø Strand. Ved stormfloden 1634 blev herredet oversvømmet. Rester er halligerne Nordstrand Mor, Grøde med Abelland og Habel og landsbyben Okholm. Af tidligere byer i Beltringherred kan nævnes Billum, Habelbe, Hingstnes, Øster- og Vesterfold, Bupte, Bupsø, Imminghusen, Volsbøl, Kongsbøl, Rørbæk og Evesbøl.

Herredet gav også navnet til Beltring Herred Kog, selvom de to geografiske områder er ikke helt identiske.

Herrederne på Strand blev også kaldt Femherrederne eller Strandherrederne og tilhørte de frisiske Udlande.

Beltring Herred er nævnt i Kong Valdemars Jordebog fra 1231 som Bultrynghæreth sat til 80 mark rent sølv.

Noter

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873

Nordfrisland
Herreder i Sydslesvig
Pelvorm Herred

Pelvorm Herred (tysk Pellwormharde) var et herred på den tidligere ø Strand i Nordfrisland i Sydslesvig. Geografisk er herredet stort set identisk med den nuværende marskø Pelvorm samt halligerne Hoge, Nørreog og Sønderog.

Af tidligere byer og øer i Pelvormherred kan nævnes Nørre- og Søndervisk, Heverdam, Gormesbøl, Flerdesbøl, Balum, Walthusum, en del af Buphever, Nordhever, Nørre- og Sønderbøl og halligerne Nørre- og Sønderog. De fleste byer blev oversvømmet ved stormfloderne i 1362 eller 1634.

Herrederne på Strand blev også kaldt Femherrederne eller Strandherrederne og tilhørte de frisiske Udlande.

Pelvorm Herred nævnes i Kong Valdemars Jordebog fra 1231 som Pylværmhæreth sat til 80 mark rent sølv.

Noter

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873

Nordfrisland
Herreder i Sydslesvig
Sexy Cora

Sexy Cora (født Carolin Ebert, 2. maj 1987 i Berlin, Tyskland, død 20. januar 2011) var en tysk pornoskuespiller, model og realityshow-praktikant.

Hun var praktikant ved den tiende tyske udgave af Big Brother. Efter Big Brother udgav hun to singler, "My Love – La, La, La" og "Lass Uns Kicken".

Død 
Cora fik et hjerteanfald den 11. januar 2011 under en brystimplantatoperation på en klinik i Hamborg. Den var hendes sjette operation. Nogle minutter efter at operationen startede, fik hun et hjertestop. Hun blev hurtigt kørt til et hospital, hvor hun lå i koma i ni dage. Hun døde den 20. januar 2011.

Den 21. januar 2011 blev de to læger, som udførte operationen, sigtet for uagtsomt manddrab.

Filmografi 
 2009 – Versaute Freizeit
 2010 – Be Famous
 2011 – Gegengerade – Niemand siegt am Millerntor!

Priser 
 2010 – Venus Award for bedste amatør skuespillerinde
 2010 – Venus Award for bedste legetøj serie (Sexy Cora Toys)
 2010 – Erotixxx Award for bedste amatør skuespillerinde

Musikudgivelser 
 2010 – "My Love – La, La, La"
 2010 – "Lass uns kicken (Alles klar wunderbar)"

Kilder 
 Realitysstjerne død under brystoperation, Ekstra Bladet

Eksterne henvisninger 

 
 Official hjemmeside
 

Pornoskuespillere
Skuespillere fra Tyskland
Personer fra Berlin
Viriks Herred

Viriks Herred (tysk Wiriksharde) var et herred i middelalderens Nordfrisland i Sydslesvig. Geografisk svarer herredet til den nuværende hallig Langenæs. Indtil stormfloden i 1362 var herredet en del af Strand, som på det tidspunkt endnu var en del af fastlandet. De andre Strandherreder var Beltring, Edoms, Lundebjerg og Pelvorm Herred.

Herrederne på Strand blev også kaldt Femherrederne eller Strandherrederne og tilhørte de frisiske Udlande.

Viriks Herred er nævnt i Kong Valdemars Jordebog fra 1231 som Vvyriksxhæreth sat til 40 mark rent sølv.

Noter

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873

Nordfrisland
Herreder i Sydslesvig
Hundekamp

Hundekamp er et arrangement mellem kamphunde, der bliver sat til at slås mod hinanden, nogle gange med døden til følge. Hundekampe er ulovlige i Danmark, samt i de fleste øvrige lande.

Dyrenes beskyttelse pointerer, at hundekampe er regulære dyremishandling, hvor dyrene tydeligt lider.

Hunderacer 
Der bruges forskellige hunderacer til hundekampe, fx hundercen Pitbull Terrier.

Strafbart 
Personer som ejer eller besidder eller har ladet en hund deltage i en hundekamp, og personer, som har afholdt hundekampe, straffes med bøde eller fængsel i indtil 1 år, jf. lov om hunde § 12, stk. 3.

Det er ikke kun den, der afholder eller lader sin hund deltage i en hundekamp, der kan straffes, men ligeledes den person, som har deltaget i planlægningen af en hundekamp, jævnfør hundeloven.

Se også 
 Anima – dansk forening som kæmper for dyrs rettigheder
 Dyrenes Beskyttelse - Danmarks ældste og største dyreværnsorganisation med godt 80.000 medlemmer.

Referencer